Trelis/gawiki huggingface dataset:
CLG An Bhánóg. Is club Cumann Lúthchleas Gael i gContae Luimnigh é CLG An Bhánóg. 
Suíomh.
Tá an club bunaithe i bparóiste tuaithe Na Bánóige ar bhruach Abhann na Máighe in nDeisceart Chontae Luimnigh idir Cromadh agus Brú Rí, 26km ó dheas ó Chathair Luimnigh. Tagann formhór dá imreoirí ó na cheantracha tuaithe pharóiste Na Bánóige ar nós Ros an Teampaill, An Bhánóg agus Aithnid agus ó shráidbhaile An tÁth Leacach agus ó na ceantracha tuaithe máguaird ar nós An Dromainn, Drom an Chomair agus Ráth Chanann i bparóiste An Dromainn/ An tÁth Leacach.
Cluichí.
Imrítear ach an pheil amháin sa chlub agus tá sé nasctha leis An Dromainn/An tÁth Leacach i gcomhair na hiomána.
Stair.
Bhí an iomáint beo fós i bparóiste Na Bánóige nuair a bhunaíodh CLG sa bhliain 1884 agus tá tagairtí ann faoi fhoireann ón áit a d’imir i gcomórtaisí faoin ainm "Baile an Choillín" idir blianta na 1890í agus na 1900í agus d’imir foireann eile faoin ainm "Garrán na Sílíní" sna blianta roimh an gCéad Cogadh Domhanda. Ach níor chláraíodh aon chlub go hoifigiúil faoi na hainmneacha sin agus níl aon trácht orthu ó bhliana na 1910í i leith.
Sular bhunaíodh An Bhánóg féin sa bhliain 1950, d’imir iománaithe agus peileadóirí an pharóiste leis na clubanna in aice leo ar nós Cromadh, an dara club iomána ba láidre sa chontae le linn blianta na 1930í agus na 1940í, Baile an Gharrdha, a bhuaigh Craobh Iomána Sinsear Chontae Luimnigh na bliana 1911, Greanach agus Brú Rí.
Sé bhliain ina dhiaidh sin, tháinig an chéad chorn chuig an gclub nua nuair a bhuadar ar Cúil Cheapach/Ardach tar éis achomhairc i gcluiche ceannais Craobh Iomána Sóisear an Iarthair. I ndiaidh dóibh aistriú chuig Bórd an Deiscirt sa bhliain dár gcionn, bhuadar Craobh Iomána Sóisear na roinne sin sa bhliain 1962 agus arís sa bhliain 1972.
Ba é sin buaichphoínte iomána Na Bánóige. Toisc gur pharóiste beag gan baile nó sráidbhile é An Bhánóg, laghdaigh an daonra le linn blianta na 1970í agus na 1980í. Ba dheacair don chlub a dhóthain imreoirí a chur ar an bpáirc agus bhí orthu teacht le chéile leis An Dromainn/An tÁth Leacach agus éirí as an iomáint ar fad sa bhliain 1993. Cé ná raibh traidisiún láidir ag an spórt sa chlub, ní raibh ach an pheil amháin fágtha acu. Buadh orthu i roinnt cluiche ceannais Craobh Sóisear B an Deiscirt sular tháinig an chéad teideal peile chucu sa bhliain 2007. Agus tháinig an chéad chorn an chontae chuig an bparóiste sa bhliain dár gcionn nuair a bhuadar ar Chill Chuarnáin i gcluiche ceannais Craobh Peile Sóisear B Chontae Luimnigh.
Páirc Imeartha.
Tá páirc imeartha Na Bánóige suite i Ros an Teampaill, 2km soir ó Chrosbhóthar na Bánóige. Imríonn siad ar pháirc An Dromainn/An tÁth Leacach, atá suite i sráidbhaile An tÁth Leacach, ar ócáid.
Imreoirí Cáiliúla.
I measc imreoirí cáiliúla Na Bánóige, tá Proinsias Ó Coisdealbha ("Frankie Costello") agus Aindrias Ó Donnuartaigh ("Andy Dunworth") a bhí ar fhoireann iomána sinsir Luimnigh le linn blianta na 1960í.
CLG Fánaithe na Camóige. Is club Cumann Lúthchleas Gael i gContae Luimnigh é CLG Fánaithe na Camóige.
Suíomh.
Tá sé bunaithe sa chuid thiar thuaidh de pharóiste Brú na Déise/Meánas/An Ghráinsigh i lár Chontae Luimnigh, 20km ó dheas ó Cathair Luimnigh. Tagann formhór dá imreoirí ó shráidbhaile Meánas agus ó na ceantracha tuaithe máguaird ar bhruach Abhann na Camóige ar nós An Crián, Cathair an Ghiolla Mhóir agus Cúil Fhionn agus Cuilleanach ach is féidir le hiománaithe agus peileadóirí ón gcuid eile den pharóiste timpeall baile Brú na Déise imirt leo freisin.
Cluichí.
Imrítear peil agus iomáint agus d’ainneoin traidisiún na hiomána a bheith níos láidre sa cheantar, cuireann an club an bhéim chéanna ar an dá chód faoi láthair.
Níl aon club na n-óg dá gcuid féin ag Fánaithe na Camóige agus imríonn peileadóirí agus iománaithe uile an pharóiste le Brú na Déise. Tugtar an t-ainm "An Ghráinsigh" ar an bhfoireann faoi-21 nuair a bhíonn sí nasctha le club ó pharóiste eile.
Stair.
Bunaíodh an club sa bhliain 1925 nuair a bhí CLG sa chontae ag teacht ar ais chuige féin i ndiaidh na dTrioblóidí. Roimhe sin, ní raibh ach an club amháin sa pharóiste, Brú na Déise, ach is cosúil gur tharla achrann inmheánach iontu i ndiaidh iad cluiche ceannais Craobh Iomána Sinsear Chontae Luimnigh na bliana 1925 a chailliúint i gcoinne An Chaisleáin Nua Thiar.
Bhuaigh Fánaithe na Camóige Craobh Iomána Sóisear an Deiscirt ar an gcéad iarracht sa bhliain 1926 ach, tar éis An tOspidéal buachaint orthu sa bhliain 1929, níor shroicheadar cluiche ceannais an chomórtais sin arís riamh. Le linn blianta na 1950í, thit an club as a chéile ar feadh roinnt blianta agus, i ndiaidh á atheagrú, d’éirigh níos fearr leo sa pheil ar dtús.
Bhuadar Craobh Peile Sóisear an Deiscirt sa bhliain 1970 agus bhuaigh Gallbhaile orthu i gcluiche ceannais na bliana dár gcionn ach thit imirt an dá chód siar le linn blianta na 1980í. Ós rud é go rabhadar i gcónaí faoi scáth Brú na Déise, tá Na Fánaithe ag imirt na peile agus na hiomána sa ghrád sóisear B ón am sin i leith. Tar éis dóibh an lámh in uachtar d'fháil ar
Siombailí agus foirmlí ceimiceacha. Maidir leis na siombailí agus foirmlí ceimiceacha, d'fhonn gurbh éascaide scríobh na ceimice ("ina mbíonn tagairt go minic d'adaimh ag imoibriú le chéile"), cuirtear adamh de dhúil in iúl le ceannlitir ainm na dúile, nó leis an gceannlitir agus an litir shuntasach eile den ainm, m.sh. H d'adamh hidrigine, C d'adamh carbóin, N d'adamh nítrigine, O d'adamh ocsaigine, Na d'adamh sóidiam ("natrium" sa Laidin), Fe d'adamh iarainn (" ferrum" sa Laidin) , Ni d'adamh nicile, Cu d'adamh copair  ("cuprum" sa Laidin), Pb d'adamh luaidhe ("plumbum" sa Laidin) agus U d'adamh úráiniam. 
I gcás ina mbíonn níos mó ná adamh amháin de dhúil áirithe i gceist agus nach mbíonnn na hadaimh nasctha, cuirtear in iúl iad leis an uimhir a scríobh ar chlé na siombaile; cur i gcás ciallaíonn 3C ("sa chaint: trí C") trí adamh shaora ("nemhnasctha") sa charbón, agus ciallaíonn 2Fe ("sa chaint:dó Fe") dhá adammh shaora d'iarann.
Cuirtear móilíní de chomhdhúil ("ina mbíonn adaimh éagsúla nasctha"), in iúl le foirmle ina mbíonn na siombailí gar dá chéile, agus má tá níos mó ná adamh amháin den dúil chéanna sa mhóilín, cuirtear uimhir na n-adamh sin in iúl leis an uimhir a chur ag bun na siombaile ar dheis. Cuir i gcás, ciallaíonn an fhoirmle FeO móilín ina mbíonn adamh amháin iarainn nasctha le hadamh ocsaigine, agus ciallaíonn Fe2O2 móilín ina mbíonn dhá adamh iarainn nasctha le trí adamh ocsaigine ar bhealach éigin. Ag caint ar an móilín Fe3O2, deirimid Fe a dó, O a trí. Arís ciallaíonn H2SO4(H a dó, S, O a ceathair) móilín ina bhfuil dhá adamh hidrigine, adamh amháin sulfair agus ceithre adamh ocsaigine nasctha le chéile. Nuair atá níos mó ná móilín amháin i gceist, cuirtear uimhir na móilíní roimne seo; cuir i gcás, ciallaíonn 3Fe2O2 (trí Fe a dó, O a trí) trí mhóilín den chomhdhúil sin .i. ocsaíd fheireach, agus ciallaíonn 2H2SO4 (dó H a dó, S, O a ceathair) dhá mhóíilín den chomhdhúil seo .i. aigéad sulfarach.
I gcás imoibriú idir adaimh éagsúla chun móilín de chomhdhúil áirithe a thabhairt, cuirtear in iúl é le cothromóid de na siombaolí agus na foirmlí ceimeacha. Cuir i gcás, ciallaíonn an chotheomóid C+2S → CS2, gur imoibrigh adamh amháin carbóin C le dhá adamh sulfair S, chun an móilín CS2 a thabhairt ina bhfuil na hadaimh sin nasctha le chéile.
CLG Baile Stiabhana. Is club Cumann Lúthchleas Gael i gContae Luimnigh é CLG Baile Stiabhana.
Suíomh.
Tá sé bunaithe i bparóiste Eas Géibhtine/Baile Stiabhana in Iarthar Chontae Luimnigh ar bhruach theas Bhéal na Sionainne, 28km siar ó Chathair Luimnigh. Tagann formhór dá imreoirí ó shráidbhaile Baile Stiabhana, ó bhaile Eas Géibhtine agus ó na ceantracha tuaithe máguaird ar nós An Bán Riamhach, Máigh an Iarla agus Cluain Riasc.
Cluichí.
Imrítear ach peil sa chlub agus tá sé nasctha le Eas Géibhtine i gcomhair na hiomána.
Páirc Imeartha.
Níl aon páirc dá gcuid féin ag Baile Stiabhana agus baintear úsáid as páirc imeartha Eas Géibhtine atá suite ar Shráid na hEaglaise i mbaile Eas Géibhtine. 
Imreoirí Cáiliúla.
I measc peileadóirí cáiliúla Baile Stiabhana, tá Antóin Ó Móráin ("Anthony Moran") a bhí ar fhoireann Luimnigh le linn blianta na 1980í agus Seán Ó Gallachóir ("Shane Gallagher") agus Pádraig Ó Reannacháin ("Pa Ranahan") atá ar fhoireann sinsear an chontae faoi láthair.
CLG Naomh Ciarán (Luimneach). Is club Cumann Lúthchleas Gael i gContae Luimnigh é CLG Naomh Ciarán. 
Suíomh.
Tá an club bunaithe i bparóiste Cúil Cheapach/Cill Cholmán in Iarthar Chontae Luimnigh idir Ráth Caola agus Faing, 40km siar ó Chathair Luimnigh. Tagann formhór a imreoirí as ceantracha tuaithe an pharóiste ar nós Cill Cholmáin, Cúil Cheapach, An Chraobh agus An Coinicéar agus as sráidbhailte Ardach agus Carraig Chiarraí agus na ceantracha tuaith máguaird i bparóiste Ardach/Carraig Chiarraí ar nós Dún gConmhaoile, Cnoc na Boithe agus Ráth Rónáin. Is féidir le hiománaithe as na paróistí An Gleann, Faing/Seanghualainn, Leamhchoill/Baile Dhá Thuile agus Áth an tSléibhe imirt le Naomh Ciarán chomh maith.
Cluichí.
Tá traidisiún láidir peile agus iomána sa dá pharóiste agus bhí an bhéim chéanna sa chlub ar an dá chód suas go dtí blianta na 1970í nuair a shroich Naomh Ciarán cluiche ceannais Craobh Peile Sinsear Chontae Luimnigh don chéad uair. Cé gur imrítear an iomáint fós, tá an pheil níos láidre sa chlub ón am sin i leith.
Páirc Imeartha.
Tá páirc imeartha Naomh Ciarán suite I gCúil Cheapach, lámh leis an séipéal agus an scoil náisiúnta. Baintear úsáid ar ócáid as seanpháirc Ardaigh atá suite i mbaile Ardach.
Imreoirí Cáiliúla.
I measc peileadóirí cáiliúla an chlub ar imir ar fhoireann sinsear Luimnigh, tá Pádraig Ó Laochdha ("Pa Leahy") as blianta na 1970í, Liam Baróid ("Liam Barrett") as blianta na 1980í agus Seán Mac Cárthaigh ("Johnny McCarthy") as blianta na 2000í.
CLG An Cheapach (Luimneach). Is club Cumann Lúthchleas Gael i gContae Luimnigh é CLG An Cheapach. 
Suíomh.
Tá an club bunaithe i bparóiste An Cheapach idir Áth Dara agus Eas Géibhtine in Iarthar Contae Luimnigh, 25km siar ó Chathair Luimnigh. Tagann formhór imreoirí an chlub as sráidbhaile An Cheapach, as na ceantracha tuaithe an pahróiste máguaird ar nós An Curraichín agus Baile an Gharráin, as sráidbhaile Croh agus as ceantracha tuaithe pharóiste Cróch/Cill na Fíonaí ar nós Cill na Fíonaí agus Ard na bPréachán .
Cluichí.
Imrítear ach an pheil amháin sa chlub agus tá sé nasctha le Cróch/Cill na Fíonaí i gcomhair na an hiomána.
Páirc Imeartha.
Tá páirc imeartha Na Ceapaí suite sa sráibhaile lámh leis an séipéal agus an scoil náisiúnta.
Imreoirí Cáiliúla.
D’imir Peadar Ó Deaghaidh ("Peter O’Dea") ar fhoireann peile sinsir Luimnigh le linn blianta na 2000.
CLG Gearóid Ó Gríofa. Is club Cumann Lúthchleas Gael i gContae Luimnigh é CLG Gearóid Ó Gríofa. 
Ainm.
Tagann ainm an chlub ón údar Gearóid Ó Gríofa (1803-1840). Scríobh sé an úrscéal "The Collegians" atá bunaithe ar thragóid an "Colleen Bawn" a tharla i Leamhchoill ag tús an 19ú céad.
Suíomh.
Tá an club bunaithe i bparóiste Leamhchoill/Baile Dhá Thuile ar bhruach theas Béal na Sionainne in Iarthar Contae Luimnigh i ngleann an Abhainn Bhán idir Faing agus An Gleann, 55km siar ó Chathair Luimnigh. Tagann formhór imreoirí an chlub as na bailte Baile Dhá Thuile, sráidbhaile Leamhchoill agus as na ceantracha tuaithe máguaird ar nós Fliain Mór, Lios an Riadaigh agus Cluain Leathaird.
Cluichí.
Imrítear ach an pheil amháin sa chlub. Ní imrítear an iomáin go forleathan sa cheantar. Is é Naomh Ciarán an club iomána is gaire don chlub.
Páirc Imeartha.
Tá páirc imeartha Ghearóid Uí Gríofa suite i bhFionnú, 2km soir ó Bhaile Dhá Thuile.
Imreoirí Cáiliúla.
I measc peileadóirí cáiliúla an chlub, tá Damien Ó Riada ("Damien Reidy"), ar imir ar fhoireann sinsear Luimnigh le linn blianta na 1990í.
CLG Tuar na Fola. Is club Cumann Lúthchleas Gael i gContae Luimnigh é CLG Tuar na Fola.
CLG Fíonach/Cill Mhíde. Club de chuid CLG i gContae Luimnigh is ea CLG Fíonach/Cill Mhíde.
CLG Cróch/Cill na Fíonaí. Is club Cumann Lúthchleas Gael i gContae Luimnigh é CLG Cróch/Cill na Fíonaí.
Skara Brae. Grúpa ceoil as Ceanannas i gContae na Mí, Éire, is ea Skara Brae. Thosaigh Clann Uí Dhomhnaill ag seinm uirlisí ceoil nuair a bhí siad ana-óg agus iad ag fás aníos i gCo. na Mí. Cé gur chónaí siad ansin le linn a hóige, ba as Rann na Feirste, Contae Dhún na nGall tuismitheoirí s'acu agus d'fhoghlaim siad a lán amhráin Conallach uatha. Agus ansin a chas siad le ar Dáithí Sproule, mac léinn óg as Doire.
Thaifead siad an chéad ceirnín "Skara Brae" sa bhliain 1971, agus go dtí an lae inniu ann, molaítear é mar cheann de na ceirníní traidisiúnta is tábhachtaí a rinneadh ariamh. Chuir siad tionlacáin agus an giotár le seanamhráin, rud nár rinneadh choíche roimhe sin.
Dioscliosta.
Eisíodh an t-aon albam ariamh i 1971, dar teideal "Skara Brae". Seo i leanas na hamhráin:
Taobh 1
Taobh 2
CLG An Dromainn/An tÁth Leacach. Is club Cumann Lúthchleas Gael i gContae Luimnigh é CLG An Dromainn/An tÁth Leacach.
Suíomh.
Tá an club bunaithe i bparóiste An Dromainn/An tÁth Leacach in nDeisceart Chontae Luimnigh ar bhruach Abhann an Chamhaoir idir Brú na Déise agus Brú Rí, 32km ó dheas ó Chathair Luimnigh. Tagann formhór dá imreoirí ó shráidbhaile An tÁth Leacach, ó na ceantracha tuaithe an pharóiste máguaird ar nós An Dromainn, Drom an Chomair agus Ráth Chanann agus ó cheantracha tuaithe pharóiste Na Bánóige ar nós Ros an Teampaill, An Bhánóg agus Aithnid.
Cluichí.
Imrítear ach an iomáint amháin sa chlub agus tá sé nasctha leis An mBánóg i gcomhair na peile.
Páirc Imeartha.
Tá páirc imeartha An Dromainn/An tÁth Leacach suite i sráidbhaile An tÁth Leacach lámh leis an séipéal agus an scoil náisiúnta.
Imreoirí Cáiliúla.
D’imir Seán Ó Nianáin ("Johnny Neenan") ar fhoireann iomána sinsear Luimnigh le linn blianta na 1970í.
CLG Cill Chuarnáin. Is club Cumann Lúthchleas Gael i gContae Luimnigh é CLG Cill Chuarnáin. 
Suíomh.
Tá an club bunaithe i bparóiste Cill Chuarnáin in Iarthar Chontae Luimnigh, 25km siar ó Chathair Luimnigh. Tagann formhór a imreoirí as sráidbhaile Cill Chuarnáin agus as na ceantracha tuaithe máguaird ar nós Ard Lomáin, Baile Sheoinicín agus Páirc na mBó.
Cluichí.
Cé go bhfuil traidisiún níos láidre ag an iomáint sa cheantar, imrítear an dá chód sa chlub agus tá ag éirí níos fearr ag an bpeil sa chlub le déanaí.
Páirc Imeartha.
Tá páirc imeartha Cill Chuarnáin suite i lár an pharóiste in aice na scoile náiisiúnta agus lámh leis an mbóther N69. 
Imreoirí Cáiliúla.
Is ball den chlub é Pádraig Ó hÍobhais ("Paddy Ivess") a d'imir ar fhoireann Luimnigh I gcluiche ceannais Craobh Peile Sinsear na Mumhan sa bhliain 1991.
Roberto Fico. Polaiteoir Iodálach is ea Roberto Fico (rugadh é ar an 10 Deireadh Fómhair 1974). Tá sé ina bhall de Ghluaiseacht na gCúig Réalt (), agus bhí sé ina Uachtarán ar Theach na dTeachtaí () san Iodáil ó 2018 go 2022. Roimhe seo, bhí sé ina Chathaoirleach ar Choimisiún Maoirseachta Radiotelevisione italiana ó 2013 go 2018.
Gnéasoideachas. Is éard atá i gceist le gnéasoideachas, nó oideachas gnéasachta, ná oiliúint faoi chúrsaí collaíochta, gnéis agus inscne, dírithe ar dhéagóirí go hiondúil. 
In Éirinn, de réir an FSS (HSE), "Foghlaimíonn na daltaí cad a chiallaíonn sé a ngnéasacht a bhrath agus a chur in iúl sa chiall leathan iomlánaíoch. Cuid bhunúsach dár ndaonnacht is ea ár ngnéasacht. Áiríonn sé ár bhféiniúlacht inscne, ár gclaonadh gnéasach, ár gcaidrimh linn féin agus ár gcaidrimh le daoine eile."
Conspóidí.
Míshuaimhneas.
Tá daoine míchompordach go minic ag cur oideachas gnéasachta ar dhaoine óga. Ní hamháin go bhfuil sofhriotail ann faoin ghníomh féin, ach tá roinnt nathanna doiléire ann fosta a úsáidtear le tagairt a dhéanamh don oideachas gnéasachta. Úsáidtear na sofhriotail seo - "the birds and the bees" nó *the facts of life *- chomh minic céanna, b’fhéidir, is a úsáidtear na cinn a bhaineann le gnéas féin.
Staonadh.
Uaireanta, sna Stáit Aontaithe go háirithe, cuirtear iallach ar scoileanna deireadh a chur leis an oideachas cuimsitheach gnéasachta agus cuirtear béim ar staonadh ó ghnéas. Bunaithe ar léamh áirithe ar an Bhíobla, tá gealltanas staonadh ó ghnéas roimh phósadh mar airteagal lárnach de chuid na Críostaíochta le fada. 
Gnéasoideachas in Éirinn.
Sa bhliain 2023, d'fhoilsigh an Chomhairle Náisiúnta Curaclaim agus Measúnachta (CNCM nó NCCA i mBéarla) dréachtchuraclam "Oideachas Sóisialta, Pearsanta agus Sláinte" don tsraith shinsearach. Is é an "sprioc" ná "g"o mbeadh an clár nua á theagasc i scoileanna faoi Mheán Fómhair 2024.
Tarraingíonn na moltaí conspóid, go háirithe "Ba cheart gach ceann de na torthaí foghlama in íochtar a mhúineadh ar bhealach ina ndéantar aitheantais, caidrimh agus teaghlaigh LADTA+ a chur san áireamh..." 
Mar chuid den mhír ar Chaidrimh agus Gnéasacht, beifear ag súil go ndéanfaidh daltaí sa gcúigiú agus sa séú bliain iarbhunscoile “plé ar an ngníomhaíocht ghnéasach mar chuid de chaidrimh an duine fhásta arb iad an cúram, an meas, an toil, an caidreamh collaí agus pléisiúr a thabhairt dá chéile a chomharthaí sóirt”.
Gnéasoideachas i dTuaisceart Éireann.
Tá Alliance, an SDLP, An Páirtí Glas agus Pobal seachas Brabús i bhfách le gnéasoideachas riachtanach a bhfuil bun fírinne leis.
Cúltaca cognaíoch. Is éard is cúltaca cognaíoch ann ná frithsheasmhacht an aigne agus na hinchinne in aghaidh damáiste don inchinn. Déantar mianach an aigne a mheas ó thaobh iompraíochta de, ach déantar an damáiste néarapaiteolaíoch a mheas go histeolaíoch, cé gur féidir damáiste a mheas trí úsáid a bhaint as marcóirí fola-bhunaithe agus modhanna íomháithe. Tá dhá shamhail ann is féidir a úsáid agus an coincheap "cúltaca " á iniúchadh: "cúltaca inchinne" agus "cúltaca cognaíocha". Is bealach úsáideach iad na téarmaí seo, cé go n-úsáidtear iad go hidirmhalartaithe go minic sa litríocht, chun na samhlacha a phlé. Ag baint úsáide as analach idir an inchinn agus ríomhaire, is féidir cúltaca inchinne a fheiceáil mar chrua-earraí agus cúltaca cognaíocha mar bhogearraí. Creidtear faoi láthair go gcuireann na fachtóirí seo go léir le cúltaca iomlán. Úsáidtear cúltaca cognaíoch go coitianta chun tagairt a dhéanamh do chúltacaí inchinne agus cognaíocha araon sa litríocht.
Sa bhliain 1988 léirigh staidéar, a foilsíodh in "Annals of Neurology" a thuairiscigh torthaí ó scrúduithe iarbháis ar 137 duine scothaosta, gan choinne go raibh neamhréireacht idir an leibhéal néarapaiteolaíochta san ghalair Alzheimer agus léirithe cliniciúla an ghalair: bhí roinnt rannpháirtithe ann a raibh paiteolaíocht fhairsing an ghalair Alzheimer ar a n - inchinn, ach nach raibh aon léiriú cliniciúil ar an ngalar acu nó gur beag léiriú cliniciúil a bhí acu. Ina theannta sin, léirigh an staidéar go raibh meáchain inchinne níos airde agus líon níos mó néarón ag na daoine seo i gcomparáid le cóimheastóirí aois-chomhoiriúnaithe. Thuairimigh na himscrúdaitheoirí ar dhá mhíniú a d’fhéadfadh a bheith ar an bhfeiniméan seo: b’fhéidir go raibh galar Alzheimer tosaigh ag na daoine seo ach ar bhealach eile sheachain siad líon mór néaróin a chailleadh, nó mar mhalairt air sin, thosaigh siad le inchinní níos mó agus níos mó néarón agus mar sin d’fhéadfaí a rá go raibh níos mó "cúltaca" acu. Seo an chéad uair a úsáideadh an téarma seo sa litríocht sa chomhthéacs seo.
Décharón. Is gné núicléach é an décharón atá uathúil d'fhungais áirithe. (Measadh le fada gur eisceacht é an t-alga glas "Derbesia", go dtí gur thug staidéir níos déanaí dúshlán na hipitéise heitreacharótach. ) Is féidir le cineálacha cille comhoiriúnach cíteaplasmaí a chomhtháthú (plasmagamacht) Nuair a tharlaíonn sé seo, péireálann an dá núicléas de dhá chill agus comhchónaíonn siad gan comhleá (carógamacht) . Is féidir é seo a choinneáil do chealla uile na hífí trí roinnt go sioncrónach, ionas go gcuirtear na péirí ar aghaidh chuig cealla níos nuaí. San Ascomycota is minice a aimsítear an tréith seo sna hífí ascaiseacha agus ascacarpacha agus fanann an chuid is mó den mhícéiliam monacarótach. Sa Basidiomycota is é seo an pas is mó, agus an chuid is mó de na Basidiomycota ag fás go lag agus go gearrshaolach.
Grá. Cion nó searc mhór is ea grá, de gnáth idir fear agus bean nó idir dhaoine nó grá Dé. Tá téama an ghrá ina dhúshlán i saol gach duine, bíodh sin an grá rómánsúil, grá teaghlaigh, grá carad nó eile.
Kneecap (scannán). Scannán Gaeilge is ea Kneecap a léiríonn fás an bhanna ceoil hip-hop as Béal Feirste, Kneecap. Tá baill an bhanna iad féin, chomh maith le Michael Fassbender, le feiceáil sa scannán, a bhfuil idir Ghaeilge agus Bhéarla ann. 
I mí Eanáir 2024, reáchtáladh «première» an scannáin ag Féile Scannán Sundance 2024, an chéad scannán Gaeilge a taispeánadh ag an fhéile riamh. Bronnadh Duais 'Next' an Lucht Féachana ar an scannán ag Sundance.
Cheannaigh Sony Pictures Classics an scannán agus beidh sé le feiceáil i bpictiúrlanna ar fud an domhain le linn 2024-2025 dá bharr.
Achoimre.
Scéal an ghrúpa atá sa scannán – cad as ar tháinig siad, cad a spreag iad an chéad lá riamh, cé na cuspóirí a bhí acu agus mar sin díobh. Suite in Iarthar Bhéal Feirste, léiríonn na scannáin an dóigh ar cuireadh tús le Kneecap agus mar a chruthaigh siad a bhfuaim. 
Thit an príomhghrianghrafadóireacht amach ar an láthair i mBéal Feirste i mBealtaine 2023. 
Léiriú.
Scríobh an scannánóir Rich Peppiatt an script do "Kneecap," cé nach cainteoir Gaeilge é (bhí a  chéad scannán, "One Rogue Reporter", le feiceáil ar Netflix in 2014; stiúir sé an físeán do shingil an bhanna "Guilty Conscience" chomh maith). Ba é Trevor Birney, ón gcomhlacht léiriúcháin Fine Point Films i mBéal Feirste, a bhí i mbun léiriú an scannáin (ba é Birney a léirigh "66 days", scannán faisnéise mór le rá faoi Bobby Sands). 
In 2021, roghnaíodh script "Kneecap," do ‘Mother Tongue Award’, scéim do scannáin atá i mbun forbartha i dteanga eile seachas an Béarla. Thug Institiúid Scannán na Breataine £810,000 do léiritheoirí "Kneecap" agus thug Fís Thuaisceart Éireann £810,000 eile dóibh. Fuair maoiniú ó roinnt foras eile – an Ciste Craoltóireachta Gaeilge, Fís Éireann, Coimisiún na Meán agus TG4 ina measc. 
Aisteoirí.
Tá an banna féin sa scannán (Mo Chara, Móglaí Bap, DJ Próvaí). Chomh maith leo, tá aisteoirí Éireannacha a bhfuil taithí acu, ar nós Michael Fassbender, Josie Walker agus Simone Kirby ann.
Julia Robinson. Matamaiticeoir Meiriceánach ab ea Julia Hall Bowman Robinson (8 Nollaig, 1919 – 30 Iúil, 1985) a raibh cáil uirthi as an méid a chuir sí le réimsí na teoirice ríomhaireachtachta agus teoiric na castachta ríomhaireachtúla — go háirithe i gcinneadhfhadhbanna. Bhí ról ríthábhachtach ag a cuid oibre ar dheichiú fadhb Hilbert (ar a dtugtar teoirim Matiyasevich nó teoirim MRDP anois) ina réiteach deiridh. Ba MacArthur Fellow i 1983 í Robinson.
Luathbhlianta.
Rugadh Robinson i St. Louis, Missouri, iníon le Ralph Bowers Bowman agus Helen (Hall) Bowman. Bhí comhlacht trealaimh meaisín ag a hathair agus bhí a máthair ina múinteoir scoile roimh phósadh. Fuair a máthair bás nuair a bhí Robinson dhá bhliain d'aois agus phós a hathair arís. Ba í a deirfiúr ba shine duine a tharraing ar an mhatamaitic agus ina beathaisnéisí de Chonstance Reid is í Billie Comstock a deirfiúr níos óige.
Nuair a bhí sí 9 mbliana d'aois, diagnóisíodh go raibh an fiabhras dearg uirthi, agus go gairid ina dhiaidh sin fuair sí an fiabhras réamatach.  D'fhág sin go raibh dhá bhliain scoile caillte aici. Nuair a tháinig buseach uirthi arís, bhí sí á teagasc go príobháideach ag múinteoir bunscoile ar scor. I gceann bliana amháin, bhí sí in ann curaclam an chúigiú, an séú, an seachtú agus an ochtú bliain a chur i gcrích. Agus í san ardscoil shóisearach, tugadh tástáil IQ di inar scóráil sí 98, cúpla pointe faoi bhun an mheáin, a mhíníonn sí ar shiúl mar a bheith: Le linn di a bheith sa scoil shóisearach, tugadh tástáil IQ di inar scóráil sí 98, cúpla pointe faoi bhun an mheáin, rud a mhíníonn sí a tharla toisc go raibh sí ""unaccustomed to taking tests"." Mar sin féin, bhí Julia ina díol suntais in Ardscoil San Diego mar an t-aon mhac léinn baineann a ghlac ardranganna sa mhatamaitic agus san fhisic. Bhain sí gradam Bausch - Lomb amach san ardscoil as a bheith thar barr san eolaíocht.